কিন্তা দে সান পেদ্রো আলেহান্দ্রিনো
লা কিন্তা দে সান পেদ্রো আলেহান্দ্রিনো (স্পেনীয়: Quinta de San Pedro Alejandrino) বিস্তৃত ও ঐতিহাসিক এলাকাবিশেষ। কলম্বিয়ার মাগদালেনা ডিপার্টমেন্টের সান্তা মার্তা শহরের কাছাকাছি মামাতোকোয় লা কিন্তার অবস্থান। ২ ফেব্রুয়ারি, ১৬০৮ তারিখে ডন ফ্রান্সিসকো ডে গডয় এলাকাটি প্রতিষ্ঠা করেন। মুক্তিসংগ্রামী সিমন বলিভার তার জীবনের শেষ দিককার দিনগুলো এখানে কাটান ও ১৭ ডিসেম্বর, ১৮৩০ তারিখের বিকেলে তার দেহাবসান এখানেই ঘটেছিল। দেশের অন্যতম নিরাপদ এলাকা হিসেবে স্যান পেদ্রো আলেজান্দ্রিনোর সুনাম রয়েছে। মদ, মধু ও অপরিশোধিত চিনি সহযোগে তৈরী পানেলা উৎপাদনের লক্ষ্যে সপ্তদশ শতকে এর কাছাকাছি আরও একটি বিস্তৃত এলাকা গড়ে উঠে। মুক্তিসংগ্রামী নেতা বলিভার ৬ ডিসেম্বর, ১৮৩০ তারিখে এ এলাকায় আসেন। ডন হোয়াকিন ডে মিয়ের তাকে অবস্থানের আমন্ত্রণ জানান। রাষ্ট্রপতি কর্তৃক প্রত্যাখ্যাত হবার পর বলিভার শুরুতে জামাইকা ভ্রমণের পরিকল্পনা করেছিলেন ও পরবর্তীতে ইউরোপ যাবার চিন্তা করেন। কিন্তু শারীরিক অসুস্থতার কারণে তা আর হয়ে উঠেনি। ১৭ ডিসেম্বর, ১৮৩০ তারিখের বিকেল বেলায় যক্ষারোগে আক্রান্ত মুক্তিকামী সিমন বলিভারের এ খামারে দেহাবসান ঘটে।